Diari Oficial de la Generalitat Valenciana


Sumari del DOGV 3210, del 25-03-1998 (1998/900486)

ACORD de 17 de desembre de 1997, de la Comissió Territorial d'Urbanisme de València, relatiu a modificació número 4 del Pla General d'Ordenació Urbana de Silla, relativa al Sector del Maset.
----------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/a/1997/12/17/(6)/dof/vci/html**

### Dades del document

Número de DOGV
:   3210

Data del DOGV
:   25-03-1998

Secció del DOGV
:   I. DISPOSICIONS GENERALS

Número del document
:   1998/900486


Data del document
:   17-12-1997

Organisme emissor


Tipus de document
:   Acord

Descriptors 

:   * Silla
    * pla d'urbanisme

ACORD de 17 de desembre de 1997, de la Comissió Territorial d'Urbanisme de València, relatiu a modificació número 4 del Pla General d'Ordenació Urbana de Silla, relativa al Sector del Maset. [1998/X1626]  
Vist l'expedient remés per l'Ajuntament de Silla, referit a la modificació número 4 del Pla General d'Ordenació Urbana, relativa al Sector del Maset, i de conformitat amb els següents  
Antecedents de fet  
Primer  
El projecte es va sotmetre a informació pública mitjançant acord del ple de l'Ajuntament en sessió del dia 30 de desembre de 1996 i, després del pertinent període d'informació pública, en el qual es van presentar 2 al·legacions, es va aprovar provisionalment pel mateix òrgan en data 25 de març de 1997.  
Segon  
El projecte consta d'una memòria justificativa, fitxa urbanística, plans d'informació i plans d'ordenació.  
Tercer  
La modificació consisteix en la subdivisió d'un sector de sòl urbanitzable programat d'ús industrial (sector PI-3, previst en el Pla General vigent), en 3 àmbits diferenciats, un dels quals el Sector del Maset es desenvolupa en la pròpia modificació com a sòl urbanitzable amb ordenació detallada.  
L'àmbit inicial del sector PI-3 tenia una superfície de 247.500 m2, que es divideix en les següents actuacions:  
Zona de domini públic de l'autovia 2.640 m2  
Sòl urbà fronterer TM Beniparrell 12.000 m2  
U.E. del Maset 72.360 m2  
Pla Parcial de l'Aliaga 160.500 m2  
\_\_\_\_\_\_\_\_\_\_\_\_\_\_\_\_\_\_\_\_\_  
Superfície total 247.500 m2  
La justificació de la subdivisió d'actuacions es fonamenta en la impossibilitat d'iniciar la gestió conjunta de tot el sector, tenint en compte que hi ha àmbits, dins del sector, molt heterogenis, tant pel grau de consolidació, com per la qüestió de les infraestructures i dotacions. Així doncs, el sector objecte de desenvolupament en aquesta modificació és un sector molt homogeni, pràcticament consolidat i amb requeriments formulats a l'ajuntament, per part dels industrials, que pretenen portar a terme la urbanització completa de la zona.  
Es planteja l'ordenació de la unitat d'execució, perquè es considera com un sòl urbanitzable amb ordenació detallada. La distribució de superfícies es resumeix en el següent quadre:  
Parcel·les edificables 41.250 m2 57%  
Zones verdes 7.236 m2 10%  
Vials 23.874 m2 33%  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
Superfície total U.E. 72.360 m2  
Cessió parc de les Eres (S.G.) 3.939 m2  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
Superfície total de l'actuació 76.299 m2  
D'altra banda, es justifica que es manté la proporcionalitat dels paràmetres edificabilitat i cessió de sistemes generals, entre el pla parcial inicial i la unitat d'execució que es disgrega d'aquell.  
Quart  
La Demarcació de Carreteres de l'Estat del Ministeri de Foment va emetre informe, en data 16 de maig de 1997, de caràcter favorable amb unes prescripcions que figuren en el citat informe.  
La Divisió de Carreteres de la Direcció General d'Obres Públiques de la Conselleria d'Obres Públiques, Urbanisme i Transports va emetre informe desfavorable, en data 16 de juny de 1997.  
A la vista de la nova documentació presentada en data 3 de setembre de 1997, s'han sol·licitat nous informes als dits organismes en data 9 de setembre de 1997. S'han emés del següent mode: Divisió de Carreteres de la Direcció General d'Obres Públiques de la Conselleria d'Obres Públiques, Urbanisme i Transports, favorable, de data 12 de novembre de 1997; Demarcació de Carreteres de l'Estat del Ministeri de Foment, favorable condicionat, de data 18 de novembre de 1997.   
Cinquè  
La Comissió Territorial d'Urbanisme de València, en sessió celebrada el dia 26 de juny de 1997, va acordar suspendre l'aprovació definitiva de l'expedient de referència, a causa de diverses deficiències que, en síntesi, es referien a la insuficiència de les zones verdes i als informes desfavorables dels organismes competents en matèria de carreteres.  
Sisè  
L'Ajuntament de Silla ha procedit a introduir modificacions en el projecte, per tal d'esmenar les deficiències indicades. El ple de l'Ajuntament ha aprovat aquestes modificacions, en la sessió del dia 29 de juliol de 1997.  
Setè  
S'ha elaborat un nou projecte que incorpora les modificacions que s'han introduït en el document. Fonamentalment, s'afegeix un apartat en la memòria en què es justifica el compliment de les deficiències assenyalades en l'acord de la Comissió Territorial d'Urbanisme de data 26 de juny de 1997 i s'aporta el Pla número 6 corregit.  
Vuitè  
Les modificacions que s'han introduït en el projecte consisteixen en el següent:  
Es corregeixen els mesuraments de les zones verdes i s'amplia la superfície, arribant fins als 7.236 m2, que corresponen al 10% de la superfície del sector.  
S'incorpora el disseny dels vials de servei i de l'actual rotonda d'enllaç amb la ronda nord del municipi.  
S'exclou de l'àmbit d'actuació una franja de 8 m al llarg de l'autovia, considerada com a zona de domini públic de la citada carretera.  
Novè  
L'Ajuntament de Silla, mitjançant escrit de l'Alcaldia de data 30 d'octubre de 1997, va sol·licitar l'ajornament de l'anàlisi d'aquest expedient en la Comissió Territorial d'Urbanisme d'octubre passat, a fi de poder aportar informes favorables dels organismes sectorials. Els dits informes ja s'han emés, respecte d'una nova documentació que fou aprovada pel ple de l'Ajuntament en la sessió del dia 25 de novembre de 1997.  
Deu  
Silla té un pla general d'ordenació urbana aprovat definitivament per la Comissió Territorial d'Urbanisme en data 14 d'octubre de 1992. Des de llavors s'han tramitat 3 modificacions puntuals d'escassa transcendència, pel que fa a l'estructura general del pla.  
Onze  
La Comissió Informativa de la Comissió Territorial d'Urbanisme de València, en sessió celebrada el 5 de desembre de 1997 va emetre un informe relatiu al projecte que ens ocupa, i va complir així el que preceptua l'article 11 del Decret 77/1996, de 16 d'abril, del Govern Valencià, pel que s'aprova el Reglament dels Òrgans Urbanístics de la Generalitat Valenciana.  
Fonaments de dret  
Primer  
La tramitació ha sigut correcta, d'acord amb el que estableix l'article 38, per remissió del 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (a partir d'ara LRAU).  
Segon  
La documentació està completa, als efectes del compliment del que preceptua l'article 27 de la LRAU.  
Tercer  
La modificació planteja l'extracció d'una zona inclosa, en principi, dins d'un sector de sòl urbanitzable a desenvolupar inicialment per mitjà d'un Pla Parcial. El fet d'ordenar detalladament un àmbit de sòl urbanitzable és perfectament possible si, com es fa en aquest cas, es planteja com una modificació del planejament i si, a més a més, s'ha justificat suficientment que es tracta d'una zona el desenvolupament urbanístic de la qual es considera immediat. Això de conformitat amb l'article 18.1 de la LRAU.   
Quart  
A pesar que els terrenys estan classificats, avui dia, com a sòl urbanitzable programat, si es fa una modificació del planejament vigent, s'hauria de fer l'homologació de la zona, en aplicació del que estableix el punt 3 de la disposició transitòria primera de la LRAU. Ara bé, la finalitat principal d'aquesta operació d'homologació és definir la xarxa primària. Així, encara que en el document no es fa cap referència a aquests conceptes, està clar que la carretera CN-340 constitueix un element estructural que indubtablement s'ha de considerar com a element de la xarxa primària; d'altra banda, el vial que delimita l'actuació pel Nord, tenint en compte la seua funció de delimitació del sector, també compleix una funció estructurant, la qual cosa determina la seua consideració com a xarxa primària. D'aquesta manera, els citats elements viaris tindran la consideració d'elements de la xarxa primària, per efecte d'aquest acord, encara que no es reflectesca en el document.  
Cinquè  
Analitzada la nova documentació presentada, es considera esmenada la deficiència relativa a la insuficiència de les zones verdes.  
Sisè  
El nou informe de la Divisió de Carreteres de la Direcció General d'Obres Públiques de la COPUT és favorable. Per la seua banda, el nou informe de la Demarcació de Carreteres de l'Estat del Ministeri de Foment s'emet amb caràcter favorable si es compleixen les següents prescripcions:  
"2. En la memòria haurà de fer-se referència a què les edificacions existents entre la línia d'edificació i l'autovia queden fora d'ordenació i només es podran realitzar obres de conservació i manteniment així com obres de reparació per raons d'higiene i ornament, amb autorització prèvia, si procedeix, de la Demarcació de Carreteres de l'Estat.  
3. No s'autoritzarà la col·locació d'instal·lacions fixes o desmuntables (torres elèctriques, sitges, etc.) ni cartells publicitaris entre l'aresta exterior de la calçada i la línia d'edificació.   
4. La rotonda a situar sota l'autovia N-340 no s'informa favorablement, per estar afectant ramals d'accés a aquesta, i la seua possible autorització estarà supeditada a l'aprovació de la modificació d'accessos per part de la Direcció General de Carreteres del Ministeri de Foment".  
Respecte del punt 2, no es considera obligatori introduir aqueixa condició en la memòria de la modificació, ja que el règim de fora d'ordenació és una matèria que ja està regulada en la legislació urbanística i en el Pla General de Silla. En tot cas, en aquest acord es pot imposar com a condició a complir en el desenvolupament del projecte. El punt 3 es refereix a una condició a complir en el desenvolupament del pla, per la qual cosa no requereix modificar les determinacions de la modificació proposada.  
Pel que fa al punt 4, es considera que afecta a un element viari extern a l'àmbit estricte de aquesta modificació, que ha sigut informat favorablement pel titular de la carretera (Conselleria d'Obres Públiques, Urbanisme i Transports) i que, en tot cas, les afeccions que puga tenir respecte a ramals d'accés a la N-340 hauran de resoldre's en el moment en què es plantege l'execució del dit nus i per qui corresponga planificar i executar la dita intersecció.   
Per tot això, les citades prescripcions no es consideren obstacles que impedesquen l'aprovació definitiva de la modificació.  
Setè  
La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions puntuals de plans generals de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.  
A la vista del que antecedeix, la Comissió Territorial d'Urbanisme acorda aprovar definitivament la Modificació núm. 4 del Pla General d'Ordenació Urbana de Silla, relativa al Sector del Maset.  
L'Ajuntament de Silla haurà de notificar el contingut d'aquest acord a tots els particulars interessats en l'expedient de referència.  
Contra aquesta resolució, que no posa fi a la via administrativa, es podrà interposar recurs ordinari davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de la data de recepció d'aquesta notificació.  
Tot això, sense perjudici que puga exercir qualsevol altre recurs que estime oportú.  
València, 17 de desembre de 1997.- El secretari de la Comissió Territorial d'Urbanisme: José Manuel Palau Navarro.


Còpia Permalink ELI